**Molėtų rajono savivaldybės taryba**

**SPRENDIMAS**

**DĖL savivaldybės nekilnojamojo turto perdavimo pagal panaudos sutartį Labdaros ir paramos fondui „nugalėtojų akademija“**

2016 m. rugpjūčio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 7 punktu, 2, 3, 4 dalimis, Lietuvos Respublikos Vyriausybės 2002 m. gruodžio 3 d. nutarimo Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ 2.1.6 papunkčiu, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.4 ir 6.1 papunkčiais,atsižvelgdama į Molėtų rajono savivaldybės administracijos direktoriaus 2016 m. rugpjūčio 5 d. įsakymą Nr. B6-661 „Dėl savivaldybės nekilnojamojo turto pripažinimo nereikalingu arba netinkamu (negalimu) Molėtų rajono savivaldybės administracijos funkcijoms vykdyti“ ir labdaros ir paramos fondo „Nugalėtojų akademija“ 2016 m. birželio 22 d. raštą Nr. P0662 „Dėl nekilnojamojo turto perdavimo pagal panaudos sutartį“,

Molėtų rajono savivaldybės taryba n u s p r e n d ž i a:

1. Perduoti labdaros ir paramos fondui „Nugalėtojų akademija“ (kodas 191363076) pagal panaudos sutartį 10 metų neatlygintinai naudoti įstatuose nustatytų funkcijų vykdymui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą, esantį Molėtų r. sav., Inturkės sen., Bučeliškės k. 6:
   1. administracinį pastatą (unikalus numeris 6299-7002-4015, bendras plotas 1072,50 kv. m, plane pažymėtas 1K2p, įsigijimo vertė 312 349,40 Eur, likutinė vertė 2016 m. liepos 31 d. – 200 011,50 Eur);
   2. siurblinės pastatą (unikalus numeris 6299-7002-4037, užstatytas plotas 4,0 kv. m, plane pažymėtas 3H1p, įsigijimo vertė 579,24 Eur, likutinė vertė 2016 m. liepos 31 d. – 233,28 Eur);
   3. kiemo statinį – gręžinį (unikalus numeris 6299-7002-4048, be likutinės vertės);
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto nekilnojamojo turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras